רישה

רישה (בערבית: الريشه, תעתיק: א-רישה) הוא כפר בדואי בלב הערבה, במרחק 244 קילומטרים נסיעה מרבת עמון. אוכלוסייתו עומדת על 2,471 תושבים, לפי מפקד האוכלוסין הירדני שבוצע ב-2015.

בכפר נמצאים תחנת משטרה מקומית וסניף דואר, לצד שירותי חינוך, הכוללים את מדרסת רישה לבנות (בערבית: مدرسة بنات الريشة), בית ספר צבאי לבנות שעליו אחראי משרד הביטחון הירדני, ומרכז נוער רישה (בערבית: مركز شباب الريشة). בנוסף, קיים בכפר חדר מיון ראשוני (שמו בערבית: مركز صحي الريشة).

בקרבת הכפר יש מעט אזורים חקלאיים ומתקן לטיהור שפכים. בסמוך לכפר נמצא שדה גז חשוב של ירדן.

מבחינה מנהלתית נמצא הכפר ב, , מחוז עקבה, ירדן.

 גאוגרפיה 
הכפר נמצא בגובה 256 מטר מעל לפני הים, למרגלות הרי אדום, בין פארן ויהל שבצד השני של הגבול.

הכפר נמצא במקום מבודד מאוד, במרכז הערבה, במרחק של כ-81 קילומטרים מעקבה, העיר הקרובה ביותר.

 תחבורה 
הכביש שוכן על כביש הראשי 65, כביש הערבה הירדני, משני צדיו. שתי היציאות הקרובות ביותר של הכביש לכיוון ערים נמצאות 91 קילומטרים צפונה (צומת עם כביש 60) ו-81 קילומטרים דרומה (עקבה). מעבר לשתי היציאות האלה, אי אפשר לצאת מהערבה לכיוון הר שעיר והרי אדום.

 ראו גם 
 עקבה (מחוז)
 הערבה

 הערות שוליים 

קטגוריה:ירדן: ערים
קטגוריה:הערבה: יישובים